27.10.2017 жылғы № 436-Н бұйрыққа қосымша

**«Хабар» Агенттігі» акционерлік қоғамындағы**

**сыбайлас жемқорлыққа қарсы стандарттар**

1. **Қоғамдық қатынастар саласының атауы:** бұқаралық ақпарат құралдары саласында.

# Сыбайлас жемқорлыққа қарсы стандарттарды әзірлеушінің атауы:

«Хабар» Агенттігі» акционерлік қоғамының (бұдан әрі - Агенттік) құқықтық қамтамасыз ету департаменті.

# Агенттік қызметкерлерінің мінез-құлық (іс-қимыл) ережелері:

3.1 сыбайлас жемқорлыққа қарсы стандарттармен қозғалатын салада жеке және заңды тұлғалардың құқықтары мен заңды мүдделерін іске асырған кезде, Агенттіктің қызметкерлері:

1) заңдылық қағидаттарын, Конституция талаптарын, Қазақстан Республикасының заңдарын және өзге де нормативтік құқықтық актілерін, Агенттіктің ішкі құжаттарын басшылыққа алуға;

2) сыбайлас жемқорлыққа қарсы іс-қимылға, сыбайлас жемқорлық құқық бұзушылықтарын ашуға белсене атсалысуға және Қазақстан Республикасының сыбайлас жемқорлықпен күрес туралы заңнамасының сақталуына жеке жауапты болуға;

3) жоғары құқықтық және сыбайлас жемқорлыққа қарсы мәдениетті ұстануға және оның орындалуын әріптестерден талап етуге;

4) заңнамаға сәйкес келмейтін және кімге болмасын кәсіпкерлік және табыс алумен байланысты өзге де қызметті жүзеге асыруға ықпал етуге бағытталған әрекеттерді жасаудан аулақ болуға;

5) жеке және заңды тұлғалардың өз құқықтары мен заңды мүдделерін іске асыруын қиындататын әрекеттерге (әрекетсіздікке) жол бермеуге;

6) басқа тұлғаларды сыбайлас жемқорлық құқық бұзушылықтарына итермелеуге;

7) «Сыбайлас жемқорлыққа қарсы іс-қимыл туралы» Заңның 12-бабы 1-тармағының 4) тармақшасы бойынша өз лауазымдық функцияларын орындағаны үшін жеке және заңды тұлғалардан сыйақы (ақшалай қаражатты, қызметтерді, сыйлықтарды, тауарларды қоса алғанда) қабылдамауға;

8) мүліктік және мүліктік емес игіліктер мен басымдықтарды алу немесе шығару мақсатында, қызметтік және таратуға жатпайтын басқа да ақпаратты пайдаланбауға;

9) жеке және заңды тұлғаларға Қазақстан Республикасының «Ақпаратқа қол жеткізу туралы» Заңымен, ішкі құжаттармен берілуі көзделген ақпаратты беруден бас тартпауға;

10) шындыққа жанаспайтын мәліметтерді таратпауға;

11) басқа ұйымдардың қызметіне заңсыз араласуды жүзеге асырмауға;

12) қызмет бабын асыра пайдалануға, негізсіз төрешілдік танытуға, сондай-ақ дөрекілік және теріс түсінік танытуға жол бермеуге;

13) Агенттіктің құзыретіне кіретін мәселелермен жүгінген тұлғалардың ары мен намысын құрметтеуге;

14) жеке сипаттағы және т.б. мәселелерді шешу кезінде бағыныстылардың және өзге де үшінші тұлғалардың әрекеттеріне ықпал ету үшін лауазымдық жағдайын пайдаланбауға міндетті.

3.2. Агенттік қызметкерлері өз құзыреті шеңберінде басқарушылық, әкімшілік және өзге де шешімдерді дайындаған және қабылдаған кезде:

1. функцияларды өз лауазымдық өкілеттіктеріне сәйкес жүзеге асыруға;
2. жеке және заңды тұлғаларға артықшылық жасамауға, лауазымдық міндеттерді орындаған кезде олардың ықпалынан тәуелсіз болуға;
3. тапсырманы орындау үшін алынған құзыреттілікке күдіктері туралы тікелей басшысына дереу жазбаша түрде хабарлауға;
4. жасалған немесе жасалатын сыбайлас жемқорлық құқық бұзушылығы туралы басшылыққа дереу баяндауға;
5. құрылымдық бөлімшелерде, мемлекеттік органдарда және өзге де ұйымдарда өтетін жұмыс топтарына, жиналыстарға, отырыстарға қатысу туралы басшылыққа дереу баяндауға;
6. бұқаралық ақпарат құралдарымен өзара іс-қимыл жасауға тән сыбайлас жемқорлық тәуекелдерін сәйкестендіруге, және олар анықталған жағдайда, тікелей басшыға тиісті ақпарат беруге;
7. бағынысты тұлғалардың қызметтік өкілеттіктерінің міндеттері мен көлемін нақты әрі айқын белгілеуге;
8. мүдделер шиеленісіне жол бермеуге, Қазақстан Республикасының заңнамасына сәйкес оларды жою бойынша шаралар қабылдауға;
9. егер тікелей басшының өзі мүдделер шиеленісіне тартылған болса, жоғары тұрған басшылыққа жүгінуге;
10. қарамағындағы лауазымды тұлғалар арасында еңбек жүктемесінің біркелкі жүктелмеуіне жол бермеуге;
11. олардың қызметінің нәтижелерін бағалаған кезде, сондай-ақ марапаттау және жазалау шараларын қолданған жағдайда, әділдік пен шындық танытуға;
12. сыбайлас жемқорлықтың алдын алу бойынша толыққанды шаралар қолдануға;
13. қызметтен тыс сипаттағы мәселелерді шешкен кезде бағыныстылардың қызметіне ықпал ету үшін қызметтік бабын пайдаланбауға міндетті.

# Ішкі нормативтік актілердің жобаларын дайындауға және өзге де шешімдерге қойылатын сыбайлас жемқорлыққа қарсы талаптар:

1. ішкі нормативтік актілерді және өзге де шешімдерді, соның ішінде Директорлар кеңесінің және Агенттік басқармасының, әзірлеу кезеңінде, Қазақстан Республикасының Конституциясымен, заңдармен белгіленген азаматтардың құқықтары мен бостандықтарын мүлтіксіз ескеру;
2. Агенттіктің ішкі актілері мен өзге де шешімдерінің әзірленетін жобалары Қазақстан Республикасының заңнама нормаларына қайшы келмеуі тиіс;
3. Агенттіктің ішкі актілері мен өзге де шешімдерін дайындау барысында заңды тұлғалардың заңды мүдделерінің бұзылуына жол бермеу;
4. Агенттіктің ішкі актілері мен өзге де шешімдерінің жобалары Агенттік құзыреті шектерінен шықпауы керек;
5. Агенттіктің ішкі актілері мен өзге де шешімдерінде сыбайлас жемқорлық факторларынан немесе олардың нышандарынан тұратын нормаларды пайдаланбау;
6. Агенттіктің басқару органдарының шешімдерін әзірлеген кезде жекелеген жеке және (немесе) заңды тұлғалардың мүдделеріне қатысты нормалардың қабылдануына жол бермеу.

# Іс-әрекет саласының ерекшелігіне қарай туындайтын өзге де өзара қарым-қатынастар кезінде Агенттік:

1. сұратуларды қабылдаған кезде негізделмеген бас тартуға, оларды қарастырған кезде қағазбастылыққа және күмәнді мәліметтерді беру фактілеріне жол бермеуге;
2. мүліктік және мүліктік емес пайда алу үшін өз лауазымдық өкілеттіктерін және солармен байланысты мүмкіндіктерді пайдаланбауға;
3. өрескелдік, адамның адамгершілігін кемсіту, әдепсіздік, қисынсыз мінез-құлық фактілеріне жол бермеуге;
4. ағайындық, жерлестік және жеке берілгендік нышандары бойынша кадрларды іріктеу және орналастыру жағдайларына жол бермеуге, меритократия қағидатарының сақталуын қамтамасыз етуге;
5. орындалмайтын өкімдерді немесе олардың лауазымдық міндеттерінен тыс, сондай-ақ республиканың заңнамасына қайшы келетін тапсырмаларды беруге;
6. жоғары тұрған не болмаса төмен тұрған, не болмаса жұмыс бойынша басқа тәуелділіктегі қызметкермен ақшалай немесе өзге мүліктік сипаттағы құмар ойындарға қатыспауға;
7. азаматтардың және заңды тұлғалардың құқықтарының, бостандықтарының және заңды мүдделерінің сақталуын және қорғалуын қамтамасыз етуге, олардың өтініштерін Қазақстан Республикасының заңнамасымен белгіленген тәртіпте және мерзімде қарастыруға және олар бойынша қажетті шараларды қабылдауға;
8. өз лауазымдық өкілеттіктеріне сәйкес функцияларды жүзеге асыруға;
9. Корпоративтік этика кодексін және Агенттіктің қызметін реттейтін өзге де ішкі құжаттарды ұстануға;
10. өздеріне белгілі болған сыбайлас жемқорлық құқық бұзушылық жағдайлары туралы Агенттік басшылығына дереу хабарлауға;
11. Қазақстан Республикасының заңымен тәртіптік, әкімшілік не болмаса қылмыстық жауапкершілік көзделген теріс қылықтардың және өзге де құқық бұзушылықтардың жасалу фактілеріне жол бермеуге;
12. қызметтік емес немесе жеке тапсырмаларды орындау үшін іске тартылуына, соның ішінде бағыныстылардың іске тартылуына жол бермеуге міндетті.

# 6. Өзге де шектеулер мен тыйымдар

# Агенттіктің қызметкерлері:

# 1) Қазақстан Республикасының Конституциясын және Қазақстан Республикасының талаптарын орындауға;

# 2) Қазақстан Республикасының заңдарымен белгіленген шектеулерді ұстануға;

# 3) Агенттіктің басқару органдарының шешімдерін, Басқарма Төрағасының және Басқарма Төрағасы орынбасарларының, басқарушы директордың, сондай-ақ бөлімшелердің тікелей басшыларының бұйрықтары мен өкімдерін орындауға міндетті.